CELEX: 32016R0019
Language: bg
Date: 2016-01-08 00:00:00
Title: Регламент за изпълнение (ЕС) 2016/19 на Комисията от 8 януари 2016 година за определяне на коефициента на разпределение за количествата, за които се отнасят подадените от 4 януари 2016 г. до 5 януари 2016 г. заявления за лицензии за внос в рамките на тарифната квота, открита по силата на Регламент (ЕО) № 1918/2006 за маслиново масло с произход от Тунис

9.1.2016   
            
            
               BG
            
            
               Официален вестник на Европейския съюз
            
            
               L 6/1
            
         РЕГЛАМЕНТ ЗА ИЗПЪЛНЕНИЕ (ЕС) 2016/19 НА КОМИСИЯТА
   от 8 януари 2016 година
   за определяне на коефициента на разпределение за количествата, за които се отнасят подадените от 4 януари 2016 г. до 5 януари 2016 г. заявления за лицензии за внос в рамките на тарифната квота, открита по силата на Регламент (ЕО) № 1918/2006 за маслиново масло с произход от Тунис
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 1 и 3 от него,
   като има предвид, че:
   
               (1)
            
            
               С Регламент (ЕО) № 1918/2006 на Комисията (2) беше открита годишна тарифна квота за внос на необработено маслиново масло „virgin“, попадащо под кодове по КН 1509 10 10 и 1509 10 90, изцяло получено в Тунис и транспортирано директно от тази държава в Съюза.
            
         
               (2)
            
            
               В съответствие с член 2, параграф 1 от Регламент (ЕО) № 1918/2006 обемът за 2016 г. на тарифната квота с пореден номер 09.4032 се определя на 56 700 тона.
            
         
               (3)
            
            
               Количествата, за които се отнасят заявленията за лицензии за внос, подадени от 4 януари 2016 г. до 5 януари 2016 г., са по-високи от наличните количества. Поради това следва да се определи до каква степен може да бъдат издавани лицензии за внос, като се определи коефициентът на разпределение, който ще се прилага към заявените количества и който се изчислява в съответствие с член 7, параграф 2 от Регламент (ЕО) № 1301/2006 на Комисията (3).
            
         
               (4)
            
            
               Следва също да не се издават повече лицензии за внос за количеството по квотата с пореден номер 09.4032, посочено в Регламент (ЕО) № 1918/2006, за текущия квотен период.
            
         
               (5)
            
            
               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   По отношение на количествата, за които се отнасят подадените от 4 януари 2016 г. до 5 януари 2016 г. заявления за лицензии за внос за тарифната квота с пореден номер 09.4032, открита по силата на член 2, параграф 1 от Регламент (ЕО) № 1918/2006, се прилага коефициент на разпределение 74,495088 %.
   2.   Подаването на нови заявления за лицензии за внос за тарифната квота с пореден номер 09.4032, открита по силата на член 2, параграф 1 от Регламент (ЕО) № 1918/2006, се прекратява временно от 11 януари 2016 г. до края на текущия квотен период.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 януари 2016 година.
      
         
            За Комисията,
         
         
            от името на председателя,
         
         Jerzy PLEWA
         
            Генерален директор на генерална дирекция „Земеделие и развитие на селските райони“
         
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (ОВ L 365, 21.12.2006 г., стр. 84).
   
      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).